stanford-oval/wikipedia huggingface dataset:
אוולין הוקר
קורות חייה

הוקר נולדה בשם אוולין ג'נטרי (Evelyn Gentry) בנורת' פלאט, נברסקה, בבית סבתה וגדלה עם שמונה אחים ואחיות במישורי קולורדו. כשהייתה בת 13, משפחתה עברה לסטרלינג, קולורדו. המסע לסטרלינג יהיה אחד הזיכרונות היפים ביותר של הוקר.
אמה של הוקר, ג'סי בת'ל, בעלת חינוך עד כיתה ג', אמרה לה להמשיך בחינוך כי זה הדבר היחיד שאי אפשר לקחת ממנה. משפחת ג'נטרי לא הייתה עשירה כלל, והוקר ספגה סטיגמה נוספת בגלל קומתה הגבוה של כמעט 1.8 מטרים. ג'סי בת'ל שהייתה חסידה של השכלת נשים, רשמה את בתה לתיכון סטרלינג, שהיה גדול ומתקדם בצורה יוצאת דופן לאותה תקופה. שם, הוקר היה בתוכנית הצטיינות והצליח לקחת קורס בפסיכולוגיה. הוקר רצתה ללמוד בקולג' למורים, אבל המדריכים שלה ראו את הפוטנציאל שלה ועודדו אותה ללכת לאוניברסיטת קולורדו. עד שהיא הייתה מוכנה לסיים את לימודיה, היא השיגה מלגה לאוניברסיטת קולורדו בולדר (UCB).
ב-1924 היא הפכה לסטודנטית ב-UCB בזמן שעבדה כמשרתת עבור משפחת עשירה בבולדר. המנטור שלה, קארל מנצינגר, הדריך אותה באתגר שלה לגבי התיאוריה הפסיכולוגית הרווחת אז של הביהביוריזם. היא כתבה את עבודת התזה שלה על לימוד ניסוי וטעייה בחולדות הוא הזמין אותה לכתוב את סיפור המקרה שלה. לאחר שקיבלה את התואר השני שלה, היא הפכה לאחת מ-11 נשים המעורבות בתוכנית הדוקטורט בפסיכולוגיה באוניברסיטת ג'ונס הופקינס, בולטימור, מרילנד, לאחר שסורבה להפניה מיו"ר ייל בגלל היותה אישה. היא למדה עם נייט דאנלאפ, שגם בדרך כלל לא אישר את תוארי הדוקטור לנשים. היא קיבלה את הדוקטורט שלה בשנת 1932.
עבודתה

עבודתה של הוקר, יחד עם מחקרים פורצי דרך בתחום הסקסולוגיה של אלפרד קינסי, היו בניגוד לדעה הרווחת של רופאים ופסיכלוגים רבים של אותה תקופה, שראו בהומוסקסואליות מחלת נפש, וחיפשו דרכים לרפא אותה באמצעות טיפולי המרה שונים ומשונים. זיגמונד פרויד ראה בהומוסקסואליות סוג של התפתחות מינית עצורה, צורה של "חוסר בגרות", שבה האינסטינקטים המיניים הרגילים של הילדות נמשכים בבגרות. אך התנגד לסיווג הומוסקסואליות כמחלה.
עם זאת, פסיכואנליטיקאים לאחר פרויד עקבו אחר הפסיכולוג ממוצא הונגרי סנדור ראדו (אנ'), שטען כי הומוסקסואליות היא "הימנעות פובית מהטרוסקסואליות הנגרמת עקב הורות מוקדמת לא מספקת". קו חשיבה זה היה פופולרי במודלים פסיכיאטריים של הומוסקסואליות. מודלים אלה התבססו על מדגם לא מייצג של הומוסקאולים שנבדקו בכלא או הומוסקסואלים שביקשו טיפולים.
דעות אלה תרמו לסטיגמה שלילית של כלל החברה כלפי הומואסקאולים, והובילו גם ל"טיפולים" אכזריים ומסוכנים.
בשנות ה־40 וה־50 של המאה העשרים, הוביל הנוירולוג וולטר פרימן (אנ') לכך שלובוטומיה עם דקר דמוי דקר קרח הוצעה כטיפול נפוץ לבעיות נפשיות כמו סכיזופרניה בארצות הברית. באותה תקופה הומוסקסואליות נחשבה כתסמין של סכיזופרניה, כך שהטיפול נועד "לפתור" גם בעיה זו. בשיטה של פרימן הוחדר דוקרן תוך חלל הגולגולת כדי להרוס את האונות הקדמיות של המוח. פרימן עצמו ביצע מעל 3,400 ניתוחי מוח כאלה ב־23 מדינות,
המחקרים של הוקר ושל קינסי העניקן תמיכה לתפיסה מדעית הולכת וגוברת לפיה הומוסקסואליות, כמו הטרוסקסואליות, היא וריאציה נורמלית של ביטוי מיני אנושי. עבודות אלה יחד עם מחאה מצד ארגוני הומואים ולסביות בשנת 1970–1971, בכנסים השנתיים של האגודה הפסיכיאטרית האמריקאית (APA) שכנעו את APA החלה בתהליך של לימוד השאלה המדעית האם הומוסקסואליות צריכה להיחשב כהפרעה פסיכיאטרית. לאחר סקירה מקיפה של הספרות, חבר הנאמנים של ה-APA הצביע ב-11 בצדמבר 1973 בעד הסרת הומוסקסואליות מספר האבחנות הפסיכיאטריות, ה-DSM
הערות שוליים

1 2 3 4  Drescher, Jack; Schwartz, Alan; Casoy, Flávio; McIntosh, Christopher A.; Hurley, Brian; Ashley, Kenneth; Barber, Mary; Goldenberg, David; Herbert, Sarah E.; Lothwell, Lorraine E.; Mattson, Marlin R.; McAfee, Scot G.; Pula, Jack; Rosario, Vernon; Tompkins, D. Andrew (2016). "The Growing Regulation of Conversion Therapy". Journal of Medical Regulation. 102 (2): 7–12. doi:10.30770/2572-1852-102.2.7. PMC 5040471. PMID 27754500.
↑  זיגמונד פרויד, "Letter to an American Mother", 1935
↑  The dark history of gay men, lobotomies and Walter Jackson Freeman II, Hugh Kaye, 25 APRIL 2023
↑  Elizabeth Day (13 January 2008). "He was bad, so they put an ice pick in his brain". www.theguardian.com
| --- | --- |
בקרת זהויות :  LCCN: n97065854  NKC: xx0221218  VIAF: 23883773   WorldCat (עם VIAF): 23883773
אדווה טוויל

אדווה טוויל (נולדה ב-26 ביוני 1985) היא כדורגלנית עבר ישראלית ששיחקה כקשרית בליגת העל ובנבחרת ישראל.
ביוגרפיה

טוויל נולדה בירוחם ושיחקה כדורגל עם הילדים בשכונה. בגיל 12 משפחתה חזרה בתשובה והיא למדה באולפנת נריה בדימונה. בשנת 2000, בגיל 15, הצטרפה לבית"ר באר שבע ששיחקה בליגת הנשים הבכירה. בתחילת 2002 ולאחר מאבק משפטי עברה ליריבה העירונית הפועל באר שבע ושיחקה בה שתי עונות.
בגיל 18 יצאה בשאלה, עזבה את ירוחם והתגוררה ביישובים של הקבוצות בהן שיחקה. מבאר שבע עברה לשחק בקבוצות אחרות בליגת הנשים הבכירה בהן מכבי חולון, עירוני ירושלים, מועדון הכדורגל רמת השרון,  מכבי כישרונות חדרה ואס"א תל אביב. בעונת 2009/2010 במכבי כישרונות חדרה הבקיעה 46 שערים וסיימה כסגנית מלכת השערים של הליגה. החל משנת 2015 שיחקה במ.כ רמת השרון והובילה את המועדון לזכייה ראשונה באליפות ולאחר מכן כקפטנית גם בזכייה היסטורית בגביע.
טוויל מתגוררת בנתניה ומ-2006 מנהלת תחנת דלק בעיר. החל מ-2019 מנהלת את קבוצת מ.כ רמת השרון.
בנבחרת

משנת 2003 שיחקה טוויל בנבחרת הנערות עד גיל 19 ושותפה ב-3 משחקים. את הופעת הבכורה בנבחרת הבוגרת רשמה ב-2008 נגד נבחרת בלארוס ומאז ועד 2018 רשמה 48 הופעות בקמפיינים רבים במדים הלאומיים.
תארים > מכבי חולון

גביע המדינה: 2003/2004, 2012/2013
תארים > מכבי כישרונות חדרה

גביע המדינה: 2014/2015
תארים > מ.כ רמת השרון

אליפות המדינה: 2015/2016
גביע המדינה: 2017/2018
הערות שוליים

↑  מאת משה גורלי, כבוד האדם וחירותו של עובד, באתר הארץ, 5 בינואר 2002
↑  אלון בן דוד, ‏מ.כ רמת השרון זכתה בגביע לראשונה בתולדותיה, באתר ONE‏, 23 במאי 2018
↑  תכירו: הכדורגלניות מהנגב בנבחרת הנשים באתר שבע, 27 באוקטובר 2013
אולימפיוס (אקסרך)

| --- | --- |
 מדינה:  האימפריה הביזנטית 
 פטירה:  652 
 
אולימפיוס (ביוונית: Ολύμπιος; נפטר ב-652) היה האקסרך של רוונה משנת 649 ועד מותו ב-652. לפני כהונתו כאקסרך, אולימפיוס היה צ'מברלין אימפריאלי בקונסטנטינופול.
בשנת 649, לפי ה-Liber Pontificalis, הקיסר הביזנטי קונסטנס השני הורה לאולימפיוס לעצור את האפיפיור מרטינוס הראשון בטענה שבחירתו של האפיפיור לא הוגשה לאישור הקיסר. קונסטנס היה נסער מהגינוי של מרטינוס לכפירה המונותליטית; הוא חשש שזה יחייה את הסכסוך הדתי שפקד את האימפריה. אולימפיוס ניסה להשיג את תמיכתם של אזרחי רומא, כמו גם הבישופים; הוא גם שקל לכאורה להורות על התנקשות במרטינוס. אולם אף אחת מפעולותיו לא זכתה להצלחה רבה.
בסופו של דבר, אולימפיוס החליט להחליף את נאמנותו והתייצב לצד האפיפיור, ובמקביל הכריז על עצמו כקיסר. הוא צעד לתוך סיציליה בשנת 652, כדי להילחם בסרצנים או בכוחות הביזנטים המקומיים. עם זאת, צבאו נתקף במחלה לא ידועה, שקטלה את אולימפיוס באותה שנה.
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
Wonderland (אלבום)

Wonderland הוא אלבומם השני של להקת הפופ רוק McFly. הוא יצא ב-29 באוגוסט 2005 והגיע למקום הראשון במצעד האלבומים הבריטי. האלבום מכר פלטינה, ופרסם את McFly לאחר הביקור שלהם באוגנדה למען אירוע הצדקה של Comic Relief. שם הם גם צילמו את הקליפ לשיר You've Got A Friend.
השירים

I'll Be Ok
Iv'e Got You
Ultraviolet
The Balled Of Paul K
I Wanna Hold You
Too Close For Comfort
All About You
She Falls Asleep חלק 1
She Falls Asleep חלק 2
Don't Know Why
Nothing
Memory Lane
הסינגלים שיצאו מהאלבום

"Ultraviolet/Ballad of Paul K"
"I Wanna Hold You"
"All About You/You've Got A Friend"
"I'll Be Ok"
אגבה (מיתולוגיה)

ערך זה מונהמספר דמויות מהמיתולוגיה היוונית. אם התכוונתם לצמח מאמריקה התיכונה, ראו .
במיתולוגיה היוונית, אגבה (ביוונית עתיקה: Ἀγαύη, "מפואר, אצילי") עשויה להתייחס לדמויות הבאות:
אגבה, אחת מ-50 הנראידות, נראוס ודוריס האוקיינידית. אגבה ואחיותיה האחרות ניחמו את תטיס כשהיא זועקת באהדה על צערו של אכילס על פאטרוקלוס.
אגבה, אחת מהדנאידות, בתו של דנאוס, מלך לוב ואירופה, מלכה. היא נישאה ליקוס, בנם של איגיפטוס וארגיפיה.
אגבה, בתו של קדמוס ואמו של פנתאוס.
אגבה, אמזונה.
אגבה, מיינאדה, אמו של פנתיאוס ורוצחתו בהתקף שיגעון שהמיט עליה דיוניסוס.
הערות שוליים

↑  Graves, Robert (2017). The Greek Myths - The Complete and Definitive Edition. Penguin Books Limited. pp. Index s.v. Agave. ISBN 9780241983386.
↑  Bell, Robert E. (1991). Women of Classical Mythology: A Biographical Dictionary. ABC-Clio. pp. 14–15. ISBN 9780874365818.
↑  היגינוס, פאבולות
↑  הומרוס, האיליאדה, 18.41
↑  אפולודורוס, ביבליותקה, 1.2.7
↑  הסיודוס, תאוגוניה, 240
↑  Kerényi, Carl (1991). The Gods of the Greeks. London. Thames & Hudson. p. 64.
↑  Bane, Theresa (2013). Encyclopedia of fairies in world folklore and mythology. Jefferson, North Carolina. pp. 15. ISBN 978-0-7864-7111-9. OCLC 844308768.
↑  הומרוס, האיליאדה 18.39-51
↑  אפולודורוס, ביבליותקה, 2.1.5
↑  אפולודורוס, ביבליותקה, 3.4.2
↑  היגינוס, פאבולות, 163
↑  הסיפור על פנתאוס, באתר פרויקט תאואי (באנגלית)
Wildside

| --- | --- |
 שיר בביצוע סברינה קרפנטר וסופיה קרסון
 מתוך האלבום Your Favorite Songs from 100 Disney Channel Original Movies
 יצא לאור:  20 במאי 2016
 פורמט:  הורדה דיגיטלית • הזרמת מוזיקה
 תאריך הקלטה:  2016
 סוגה:  פופ
 שפה:  אנגלית
 אורך:  03:07
 חברת תקליטים:  וולט דיסני רקורדס
 
"Wildside" הוא שיר של הזמרת והשחקנית האמריקאית, סברינה קרפנטר, והזמרת והשחקנית האמריקאית, סופיה קרסון. השיר, שיצא ב-20 במאי 2016, הופיע בפסקול של הסרט הבייביסיטריות יוצאות להרפתקאות.
נכון לנובמבר 2021, השיר הושמע למעלה מ-22 מיליון פעמים בספוטיפיי.
וידאו קליפ

הווידאו קליפ הלירי הועלה ליוטיוב ב-3 ביוני 2016. נכון לנובמבר 2021, הווידאו קליפ הלירי נצפה למעלה מ-101 מיליון פעמים.
מיקומי שיא

|   ‏‏‏  מצעדים ודירוגים (2016)> מדינה |   ‏‏‏  מצעדים ודירוגים (2016)> מצעד |   ‏‏‏  מצעדים ודירוגים (2016)> מיקום שיא |   ‏‏‏  מצעדים ודירוגים (2016)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הילדים | 4 |  |
הערות שוליים

↑  Cover versions of Wildside by Sabrina Carpenter & Sofía Carson | SecondHandSongs, secondhandsongs.com (ארכיון)
↑  Briones, Isis. "Watch Sabrina Carpenter and Sofia Carson's Incredible 'Adventures in Babysitting' Reunion". teenvogue.com. ארכיון מ-2021-11-12. נבדק ב-19 בנובמבר 2018. {{cite web}}:  (עזרה)
↑  Wildside - From "Adventures in Babysitting", 2016-05-20, ארכיון מ-2021-11-12, נבדק ב-2021-11-12
↑  Wildside (From "Adventures in Babysitting" (Official Lyric Video)), ארכיון מ-2021-01-18, נבדק ב-2021-11-12
| סברינה קרפנטר |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Eyes Wide Open • Evolution • Singular: Act I • Singular: Act II • Emails I Can't Send • Short n' Sweet |  |
| מיני-אלבומים | Can't Blame a Girl for Trying • Pandora Sessions |  |
| סינגלים | "Can't Blame a Girl for Trying" ‏•‏‏ "The Middle of Starting Over" ‏•‏‏ "We'll Be the Stars" ‏•‏‏ "Eyes Wide Open" ‏•‏‏ "Smoke and Fire" ‏•‏‏ "On Purpose" ‏•‏‏ "Thumbs" ‏•‏‏ "Hands" ‏•‏‏ "Why" ‏•‏‏ "Alien" ‏•‏‏ "Almost Love" ‏•‏‏ "Sue Me" ‏•‏‏ "Pushing 20" ‏•‏‏ "On My Way" ‏•‏‏ "Exhale" ‏•‏‏ "In My Bed" ‏•‏‏ "Honeymoon Fades" ‏•‏‏ "Skin" ‏•‏‏ "Skinny Dipping" ‏•‏‏ "First Love" ‏•‏‏ "Vicious" ‏•‏‏ "Because I Liked a Boy" ‏•‏‏ "Nonsense" ‏•‏‏ "Feather" ‏•‏‏ "You Need Me Now?" ‏•‏‏ "Espresso" |  |
| השתתפות בסינגלים | "First Love" • "Tricky" • "Wow" |  |
| סיבובי הופעות | Evolution Tour • The De-Tour • Singular Tour • Emails I Can't Send Tour |  |
ערך זה הוא קצרמרבנושא שירים. אתם מוזמנים לתרום לוויקיפדיה ו.
אאוקלדוצרוס

| אאוקלדוצרוס |
| --- | --- |
 מאובנים של קרני אאוקלדוצרוס
תקופה
תחילת פליוקן - תחילת פליסטוקן
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: אייליים
סוג:: אאוקלדוצרוס
מינים
 Eucladoceros boulei  Eucladoceros dichotomus  Eucladoceros dicranios  Eucladoceros senezensis  Eucladoceros teguliensis  Eucladoceros tetraceros
שם מדעי
 Eucladoceros ‏Nesti, 1841

אאוקלדוצרוס (שם מדעי: Eucladoceros; מילולית: "קרן מאוד מסועפת") הוא סוג של אייל גדול נכחד שחי בתחילת הפליוקן עד תחילת הפליסטוקן בערבות אירופה, המזרח התיכון ומרכז אסיה, וכמה מאובנים שמשויכים אליו התגלו גם מזרחה עד הודו. הוא מכונה גם אייל סבוך-קרניים.
מאפיינים

ליצור היו קרניים ארוכות ומסועפות מאוד שהגיעו לגובה של 1.7 מטר והתפצלו ל-12 סעיפים, מהם קיבל את שמו. הוא הגיע לאורך 2.5 מטרים ולגובה 1.8 מטר. מבנה הגולגולת והשיניים דומה לאיילי העולם הישן, והוא קרוב לאייל הסמבר ההודי. ככל הנראה קרניו הגדולות עזרו לו להילחם בזכרים על נקבות, בדומה לאיילים המודרניים. הפרטים המבוגרים ביותר גידלו את הקרניים הגדולות ביותר.
יצור זה חי בעדרים בערבות וביערות של אירואסיה וניזון מעשבים וצמחייה קרקעית. המאובנים שלו שכיחים בפליסטוקן הקדום של אירופה, כ-2.6 מיליון עד 1 מיליון שנים לפני זמננו.
בתרבות

אייל קדום זה הופיע במשחקים עולם היורה: המשחק וJurassic World: Alive.
הערות שוליים

↑  Roman Croitor. Plio-Pleistocene Deer of Western Palearctic: Taxonomy, Systematics, Phylogeny.Ion Toderaș. Institute of Zoology of the Academy of Sciences of Moldova, 2018, 978-9975-66-609-1.ffhal-01737207f
אולימפיודורוס הזקן

ערך זה עוסק בפילוסוף מהמאה ה-5. אם התכוונתם לאדם אחר בשם זה, ראו .
אולימפיודורוס הזקן (ביוונית: Ὀλυμπιόδωρος; המאה ה-5 לספירה) היה פילוסוף נאופלאטוניסט שלימד באלכסנדריה שבמצרים, אז חלק מהאימפריה הביזנטית (האימפריה הרומית המזרחית).
הוא מפורסם בשל היותו המורה של הנאופלאטוניסט החשוב פרוקלוס (412–485), אשר אולימפיודורוס רצה לחתן איתו את בתו.
אולימפיודורוס הרצה על אריסטו בהצלחה ניכרת. בשל מהירות דיבורו וקושי הנושאים בהם עסק, הוא הובן על ידי מעטים ממש. כאשר הרצאותיו היו מסתיימות, פרוקלוס היה חוזר על הנושאים שטופלו בהם לטובת אותם תלמידים שהיו איטיים יותר בתפיסת כוונתו של רבם. לאולימפיודורוס היה המוניטין של היותו אדם רהוט והוגה דעות מעמיק. שום דבר משלו לא הגיע לידינו בצורה כתובה.
הוא מכונה כיום "אולימפיודורוס הזקן" מכיוון שהיה פילוסוף נאופלאטוניסטי מאוחר יותר (במאה ה-6) שגם הוא נקרא "אולימפיודורוס" ולימד באלכסנדריה (אולימפיודורוס הצעיר).
אין לבלבל אותו גם עם אולימפיודורוס הדיקון, מחבר אלכסנדרוני של פרשנויות התנ"ך.
הערות שוליים

1 2  Olympiodorus (2), המהדורה האחת-עשרה של אנציקלופדיה בריטניקה
↑  Olympiodorus (4), במילון לביוגרפיה ומיתולוגיה יוונית ורומית בעריכת ויליאם סמית'.
↑  Grillmeier, Aloys; Hainthaler, Theresia, Christ in Christian Tradition: The Church in Alexandria (1996), vol. 2, p. 105
ערך זה הוא קצרמרבנושא אישים. אתם מוזמנים לתרום לוויקיפדיה ו.
אגברט, הארכיבישוף מטריר

| --- | --- |

 לידה:  שנות ה־50 של המאה ה־10 
 פטירה:  דצמבר 993 טריר, האימפריה הרומית הקדושה 
 מדינה:  גרמניה 
 תפקיד:  Roman Catholic Archbishop of Trier (977)  ארכיבישוף 
 השקפה דתית:  הכנסייה הקתולית 
 
אגברט (950 – 9 בדצמבר 993) היה הארכיבישוף מטריר משנת 977 ועד מותו.
ביוגרפיה

אגברט היה בנו של דירק השני, רוזן ארצות השפלה. לאחר שלמד במנזר אגמונד ובחצרו של ברונו הראשון, הוא הפך לקאנצלר של אוטו השני בשנת 976. בשנה שלאחר מכן אגברט מונה לראש הארכידיוקסיה של טריר. בשנת 984 הוא הצטרף לקנוניה של היינריך השני, דוכס בוואריה, שזמן להדיח את אוטו, אך שנה לאחר מכן העביר את נאמנותו לאוטו פעם נוספת.
אגברט היה ידוע כפטרון של המדעים והאמנויות. אגברט היה זה שהזמין ממנזר רייכנבאו כרך מאויר של ספר תהילים (כרך זה היה ידוע בכינוי הקודקס האגברטי). עם זאת, החל ממינויו לארכיבישוף החלה טריר להתמודד מול רייכנאו על תפקיד המרכז האמנותי בעולם האוטוניאני.
לקריאה נוספת

Reuter, Timothy. Germany in the Early Middle Ages 800–1056. New York: Longman, 1991.
Head, Thomas. "Art and Artifice in Ottonian Trier." Gesta, Vol. 36, No. 1. (1997), pp 65–82.
אולימפיודורוס מתבאי

ערך זה עוסק במדנאי והיסטוריון מתחילת המאה ה-5. אם התכוונתם לאדם אחר בשם זה, ראו .
אולימפּיודורוֹס מתבאי (ביוונית: Ὀλυμπιόδωρος ὁ Θηβαῖος; נולד לפני שנת 380, ומת לאחר שנת 425) היה מדינאי, שכתב חיבור היסטורי על האימפריה הרומית המערבית.
הוא נולד בתבאי שבמצרים, וחיבר היסטוריה (בשם Ἱστορικοὶ Λόγοι, "ספרי היסטוריה") ב-22 ספרים של האימפריה הרומית המערבית תחת שלטונו של הקיסר הונוריוס, העוסקת בתקופה שבין שנת 407 ועד אוקטובר 425. היא מתחילה בערך בזמן שבו מסתיים חיבורו ההיסטורי של אונאפיוס.
החיבור המקורי אבד, אך תמצות שלו ניתן על ידי הפטריארך פוטיוס ב"ביבליותקה" שלו (קודקס 80), הכוללת 46 קטעים מתוך החיבור.
פוטיוס מספר כי אולימפיודורוס התייחס לעצמו כאל "פוייטס" (ποιητής), שפירושו משורר, אם כי בעבר זה גם הובן כאינדיקציה לכך שהוא אולי היה אלכימאי. הוא החשיב את אולימפיודורוס כ"פגני", ללא ספק בשל החינוך הקלאסי שלו.
בשנת 412 לערך, נשלח אולימפיודורוס על ידי הקיסר הונוריוס בשליחות דיפלומטית אל ההונים בים השחור. 
בין הקטעים בתקציר של פוטיוס, ישנו גם תיעוד שליחותו אל ההונים: "המחבר מספר שהוא עצמו נשלח למשימה אליהם ואל דונאטוס, ומספק תיאור טרגי של נדודיו וסכנותיו ליד הים".
בשנת 415 ביקר באתונה.
לאחר מותו של הונוריוס (בשנת 423), עבר אולימפיודורוס לביזנטיון, לחצרו של הקיסר הביזנטי תאודוסיוס השני, לו הקדיש את חיבורו.
מתוך קטעים מחיבורו, ניתן להסיק שהוא התגורר באופן זמני באתונה, נסע לחלקים הנידחים של מצרים העליונה בין הבלמים (אנ') הברברים, ושהוא ביקר ברומא לקראת סוף הקריירה שלו.
על האפשרות ששהה ברומא ניתן ללמוד מתוך הקטעים שנשתמרו מחיבורו, בהם יש מידע על אנשי החברה הגבוהה ברומא, הכולל נתונים על הכנסותיהם של הסנאטורים העשירים (פרגמנט 44).
חיבורו ההיסטורי שימש את זוסימוס ואת סוזומנוס וכנראה את פילוסטורגיוס.
היירוקלס מאלכסנדריה הקדיש לו את חיבורו על השגחה וגורל.
הערות שוליים

↑  הגיית שמו ביוונית: אולימפיודורוס, במלעיל דמלעיל (ההטעמה בהברה השלישית מהסוף).
1 2 3  ישראל שצמן, האימפריה הרומית ומורשתה, האוניברסיטה הפתוחה, עמ' 141, הערה 14.
1 2 3 4  Olympiodorus (3), במילון לביוגרפיה ומיתולוגיה יוונית ורומית בעריכת ויליאם סמית'.
1 2  Olympiodorus (1), המהדורה האחת-עשרה של אנציקלופדיה בריטניקה
| --- | --- |
בקרת זהויות :  NLI: 987007568056905171  PLWABN: 9810686432205606  BIBSYS: 95003761  BNE: XX1202701  BnF: cb12029955s (data)  GND: 118589911  ICCU: UFIV052456  ISNI: 0000 0003 9967 4680  LCCN: n84080833  LNB: 000266810  NTA: 069354812  RERO: 02-A000124779  SELIBR: 269268  SUDOC: 107952513  VIAF: 294754602   WorldCat (עם VIAF): 294754602 
ערך זה הוא קצרמרבנושא אישים. אתם מוזמנים לתרום לוויקיפדיה ו.
Wildest Dreams (אלבום)

Wildest Dreams (בעברית: חלומות פרועים) הוא אלבומה התשיעי של הזמרת האמריקאית טינה טרנר, אשר יצא לאור על ידי פרלופון ווירג'ין רקורדס בשנת 1996. האלבום זכה להצלחה מסחרית כאשר נמכר בלמעלה מ-6 מיליון עותקים בכל העולם.
עם יציאתו נכנס האלבום אל המקום הרביעי במצעד האלבומים הבריטי.
סקירה

מתוך האלבום יצאו שישה סינגלים: "GoldenEye", אשר גם יצא כחלק מהפסקול של הסרט ה-17 בסדרת סרטי ג'יימס בונד, השיר הפך ללהיט ענק ולשיר המצליח ביותר מהאלבום. הסינגלים הבאים היו השירים "Whatever You Want" ו-"On Silent Wings" אשר לא הצליחו לשחזר את ההצלחה של הסינגל הקודם.
הסינגל הרביעי מהאלבום היה השיר "Missing You" אשר גם לא זכה להצלחה גדולה אך נהיה לשיר הראשון מהאלבום שמצליח להיכנס למצעד האמריקאי הרשמי. הסינגלים האחרונים היו השירים "Something Beautiful Remains" ו-"In Your Wildest Dreams" אך גם הם לא זכו להצלחה גדולה.
מהדורות וקידום

בנוסף למהדורה הרגילה של האלבום לאלבום יצאו שתי מהדורות נוספות: מהדורה צפון אמריקאית אשר כללה שיר נוסף ומהדורה מורחבת אשר כוללת ביצועים חיים של טרנר מסיבוב ההופעות לקידום האלבום, גרסאות רמיקס ושיר חדש. מהדורה זו יצאה ב-1997 באירופה בלבד.
על מנת לקדם את האלבום יצאה טרנר לסיבוב ההופעות "Wildest Dreams Tour" אשר היה לסיבוב ההופעות הגדול ביותר של הזמרת אשר כלל 255 הופעות באסיה, אפריקה, אירופה, אוסטרליה וצפון אמריקה אשר נמשכו במשך 16 חודשים.
רשימת רצועות

| Wildest Dreams> מס' | Wildest Dreams> שם | Wildest Dreams> משך | Wildest Dreams>  | Wildest Dreams>  | Wildest Dreams>  | Wildest Dreams>  | Wildest Dreams>  | Wildest Dreams>  | Wildest Dreams>  |
| --- | --- | --- | --- | --- | --- | --- | --- | --- | --- |
| 1. | Do What You Do  | 4:27 |  |  |  |  |  |  |  |
| 2. | Whatever You Want  | 4:52 |  |  |  |  |  |  |  |
| 3. | Missing You  | 4:38 |  |  |  |  |  |  |  |
| 4. | On Silent Wings  | 6:17 |  |  |  |  |  |  |  |
| 5. | Thief of Hearts  | 4:09 |  |  |  |  |  |  |  |
| 6. | In Your Wildest Dreams  | 5:29 |  |  |  |  |  |  |  |
| 7. | Goldeneye (Single Edit)  | 3:29 |  |  |  |  |  |  |  |
| 8. | Confidential  | 4:42 |  |  |  |  |  |  |  |
| 9. | Something Beautiful Remains  | 4:25 |  |  |  |  |  |  |  |
| 10. | All Kinds of People  | 4:48 |  |  |  |  |  |  |  |
| 11. | Unfinished Sympathy  | 4:36 |  |  |  |  |  |  |  |
| 12. | Dancing In My Dreams  | 12:04 |  |  |  |  |  |  |  |
| משך כולל: | משך כולל: | 63:56 |  |  |  |  |  |  |  |
הערות שוליים

↑  Artists, www.officialcharts.com
| --- | --- |
בקרת זהויות :  MusicBrainz release group: 614c1a23-3f2f-3a07-afd9-8e898a504f42
Wonderland (שיר של אלכסה)

"Wonderland" (בעברית: ארץ הפלאות) הוא סינגל של הזמרת האמריקאית ממוצא דרום קוריאני, אלכסה. השיר נכתב על ידי אלבין נורדקוויסט, אנדראס קרלסון, בקו בום, אלן ברג ומואה קרלבקר, והופק על ידי אלבין נורדקוויסט.
השיר יצג את מדינה אוקלהומה, וזכה בתואר "השיר המקורי של השנה" בתחרות הזמר האמריקאית, לאחר שקיבל 710 נקודות.
נכון לספטמבר 2023, השיר הושמע למעלה מ-19 מיליון פעמים בספוטיפיי, ו-12 מיליון פעמים ביוטיוב.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד 40 שירי המיינסטרים | 38 |  |
הערות שוליים

↑  AleXa is the first-ever winner of the American Song Contest, www.officialcharts.com (באנגלית) (ארכיון)
↑  Fred Bronson, Fred Bronson, AleXa Wins Inaugural American Song Contest, Billboard, ‏2022-05-10 (באנגלית אמריקאית) (ארכיון)
↑  Michael Major, K-Pop Star AleXa Representing Oklahoma Wins NBC's AMERICAN SONG CONTEST, BroadwayWorld.com (באנגלית) (ארכיון)
↑  Wonderland (From “American Song Contest”), 2022-03-21, ארכיון מ-2022-05-11, נבדק ב-2022-05-11
↑  AleXa (알렉사) - 'Wonderland' Official Performance Video, ארכיון מ-2022-05-10, נבדק ב-2022-05-11
| --- | --- |
בקרת זהויות :  MusicBrainz release group: de3606df-4f54-4554-8576-b58dae549405 
ערך זה הוא קצרמרבנושא שירים. אתם מוזמנים לתרום לוויקיפדיה ו.
Skein

Skein היא משפחה של פונקציות גיבוב קריפטוגרפיות שפותחה ב-2010 על ידי ניילס פרגוסון ועמיתיו במטרה להציעה לתחרות תקן הגיבוב הפדרלי של NIST שבה הפסידה בסופו של דבר ל-Keccak. פונקציית גיבוב נחשבת לסוס עבודה של הקריפטוגרפיה המודרנית והיא שכיחה בכל מערכת אבטחה מודרנית כחלק מחתימה דיגיטלית, מנגנון סיסמאות, קישור אינטרנטי מאובטח, ניהול מפתחות הצפנה, אנטי-וירוס וכמעט כל פרוטוקול קריפטוגרפי.
מוטיבציה

בשל חולשות, חלקן תאורטיות שהתגלו בפונקציות הגיבוב ממשפחת SHA, נערכה על ידי NIST תחרות פתוחה לבחירת תקן גיבוב מדור חדש SHA-3. למרות שעדיין אין צורך מיידי במעבר לתקן החדש, הדעה הרווחת היא שבעתיד הקרוב מרבית היישומים יעברו. מארגני התחרות הצהירו כי למרות בדיקות מעמיקות שנעשו על ידי מומחים רבים לא נמצאו כשלים או פגמים חמורים באף אחד מחמשת המועמדים המובילים שהוצעו לתקן, ביניהם Skein והם הוצהרו כבטוחים לשימוש.
Skein מעוצבת במיוחד להשגת גמישות, ביצועים, ביטחון ופשטות אופטימליים והיא מהירה מאוד הן בחומרה והן בתוכנה עם זיכרון פנימי באורך 200 בתים. ניתן ליישמה גם בחומרת 8 ביט כמו כרטיס חכם בשטח של 100 בתים. Skain-512 פועלת במהירות של 6.1 CPB על מעבד 64 ביט, במילים אחרות על מחשב ממוצע Skein יכולה לגבב מעל 500MB לשנייה לליבה, שזה מהיר פי שניים ויותר מ-SHA-2. בתצורת עץ גיבוב (Tree Hash) להלן, אפשר להגיע לביצועים טובים אף יותר על ידי יישום מקבילי.
Skein נחשבת לפונקציית גיבוב בטוחה בעיצוב שמרני המבוססת על צופן בלוקים Threefish במצב הפעלה שנקרא UBI שהוא גרסה של מטיאס-מאייר-אוסאס. היא מגיעה בשלוש מידות שונות בהתאם לגודל הזיכרון הפנימי: Skain-256, Skein-512, Skein-1024 כאשר הפלט יכול להיות בכל אורך רצוי. כוונת המפתחים היא ליצור חלופה טובה לאלגוריתמים הקיימים באופן שלא יהיה צורך בשינויים מהותיים במערכות קיימות. מסיבה זו Skein נבנתה תוך ראייה רחבה שתהיה כלי שימושי במגוון תחומים כמו מחולל פסאודו-אקראי, צופן זרם, פונקציית גזירת מפתח או פונקציית אימות.
Skein

Skein (פְּקַעַת בעברית) בנויה משלושה רכיבים עיקריים:
צופן הבלוקים Threefish.
מצב הפעלה Unique Block Iteration.
מערכת ארגומנטים אופציונליים.
Skein > Threefish

צופן הבלוקים Threefish הוא צופן בלוקים בר-התאמה פשוט ומהיר המקבל בלוק קלט, מפתח הצפנה ו-tweak המשרת כמו וקטור אתחול ומחזיר בלוק מוצפן. הרעיון הבסיסי בצופן הוא שלוש פעולות פשוטות: XOR, חיבור והזזה מעגלית בהיסטים קבועים, שמופעלות במספר חזרות גבוה בניגוד לצופן המכיל פעולות מרכבות יותר אך עם פחות חזרות. Threefish פותח בשביל Skein אם כי יכול לשמש באופן עצמאי.
Skein > Unique Block Iteration

מבנה UBI הוא מצב הפעלה בסגנון מטיאס-מאייר-אוסאס (כמתואר בתרשים), הפועל מעל צופן בלוקים בר-התאמה (tweakable) עם בלוק ומפתח הצפנה בגודל זהה ועם tweak. הפונקציה  {\text{UBI}}(G,M,T_{s}) מקבלת שלושה פרמטרים:
G ערך התחלתי בגודל  N_{b} בתים. כאשר  N_{b}\in \{32,64,128\}.
M מסר באורך מקסימלי של  2^{96}-1 בתים.
T_{s} tweak באורך 16 בתים.
מבנה UBI מעבד בלוק אחר בלוק עם tweak שונה עבור כל בלוק. כאשר בנוסף קיים בלוק מיוחד שנקרא "בלוק קונפיגורציה" המכיל פרטים שונים אודות התצורה הנבחרת והוא מעובד ראשון.